Z á p i s n i c a
zo zasadnutia obecného zastupiteľstva, konaného dňa 30.09. 2019                                

Prítomní: Ružena Opálková, starostka obce
                  PhDr. Zlatica Opáleková – hlavná kontrolórka obce
	      Ivan Slezák
	      Ing. Peter Pilát
                  Ľuboš Debrecký 
      Peter Poliak
                  Jozef Vadovič

Ospravedlnení poslanci: Miroslav Vadovič, Monika Martinkovičová

Program: 

     1. 	Otvorenie.
     2. 	Schválenie programu zasadnutia.
     3. 	Určenie zapisovateľa a overovateľov zápisnice a uznesenia, návrhovej komisie.
     4. 	Dodatok č. 1/2019 k VZN  č. 1/2016 O nakladaní s komunálnymi odpadmi    
         	a drobnými stavebnými odpadmi na území obce Šelpice.
5. 	VZN č. 7/2019 o verejnej kanalizácii  a o spôsobe  zneškodňovania odpadových vôd v obci Šelpice.
6. 	VZN č. 8/2019 o podmienkach poskytovania dotácií právnickým osobám a fyzickým osobám podnikateľom z rozpočtu Obce Šelpice.
     7. 	Úprava výšky príspevku na činnosť materskej školy a príspevku na čiastočnú  
úhradu nákladov  vo výdajnej školskej jedálni v zriaďovateľskej pôsobnosti obce Šelpice.
      8. 	Rôzne.
[bookmark: _Hlk7699582]      9.  	Diskusia.
    10. 	Záver.




1. Otvorenie
Zasadnutie obecného zastupiteľstva v Šelpiciach otvorila a viedla Ružena Opálková,
starostka obce. V úvode privítala poslancov, ostatných prítomných a skonštatovala,
že počet prítomných poslancov je 5,  t.j. obecné zastupiteľstvo v Šelpiciach je spôsobilé rokovať a uznášať sa. Poslanec M. Vadovič a poslankyňa M. Martinkovičová sa ospravedlnili. Návrh programu bol poslancom doručený spolu s pozvánkou na zasadnutie OZ. 

2. Program zasadnutia bol poslancami jednohlasne schválený.

3. Za zapisovateľa bola určená Tatiana Chmelařová, za overovateľov zápisnice  a uznesenia Ľ. Debrecký a J. Vadovič, návrhová komisia  - I. Slezák a P. Poliak.




4. Dodatok č. 1/2019 k VZN  č. 1/2016 O nakladaní s komunálnymi odpadmi    
a drobnými stavebnými odpadmi na území obce Šelpice.
- starostka informovala prítomných v zmysle novelizácie zákona o možnosti odovzdania opotrebovaných pneumatík, avšak s podmienkou, že obec musí mať vypracované VZN. Následne bude zaslané firme ELT Management Company Slovakia s.r.o, s ktorou bude podpísaná zmluva o likvidácii pneumatík zo zberového dvora.
     5. 	VZN č. 7/2019 o verejnej kanalizácii  a o spôsobe  zneškodňovania odpadových 
            vôd v obci Šelpice.
		- Toto VZN upravuje práva a povinnosti fyzických osôb  a právnických osôb pri zriaďovaní a prevádzkovaní prípojok verejnej kanalizácie v obci Šelpice.

     6. 	VZN č. 8/2019 o podmienkach poskytovania dotácií právnickým osobám 
             a fyzickým osobám podnikateľom z rozpočtu Obce Šelpice.
[bookmark: _Hlk17911606]Obec  poskytuje dotácie na podporu všeobecne prospešných služieb, všeobecne prospešných alebo verejnoprospešných účelov, na podporu podnikania a zamestnanosti na základe tohto VZN.
     7.	Úprava výšky príspevku na činnosť materskej školy a príspevku na čiastočnú
            úhradu nákladov  vo výdajnej školskej jedálni v zriaďovateľskej pôsobnosti
            obce Šelpice.
- starostka predložila návrh na úpravu výšky príspevku na činnosť MŠ v zmysle vyhlášky Ministerstva školstva SR, ktorá upravuje v rámci troch finančných pásmien výšku nákladov v šk. jedálni. Na rodičovskom združení MŠ odporučila vedúca šk. jedálne nasledovné:
 – stravníci  od 2-6 rokov: desiata 0,38 €, obed 0,90 €, olovrant 0,26 €    spolu 1,54 € s účinnosťou od 1.9.2019.

      8.	 Rôzne.
- starostka obce informovala prítomných o príprave budovania verejnej kanalizácie na hlavnej ulici, na ktorú bola obci poskytnutá fin. dotácia od firmy TAVOS Piešťany. Vybudovanie týchto úsekov kanalizácie je technicky komplikované, pretože sa v blízkosti nachádza cesta I.triedy a nedostatočný voľný priestor na výkopové práce pred rod. domami. Obec bude v tejto veci naďalej komunikovať s firmou TAVOS o ďalších možnostiach.
- taktiež sa vyskytol problém s už položeným optickým káblom, pretože podľa PD sa v určitých častiach budú výkopové práce križovať. Starostka osloví aj projektantku p. Ing. Kimličkovú o návrhu zmeny v trase vedenia kanalizácie.
- poslanec Debrecký poznamenal, že projektová dokumentácia na uloženie optického kábla sa mala konzultovať pred jej položením.
 
      9. 	 Diskusia.
- poslanec Debrecký doporučil vyčistenie odtokových kanálov na ceste I. triedy, ďalej žiadal osadiť ďalšie štyri zábrany na priestranstvo pred ubytovacím zariadením p. Bačíka s.č. 41,
-  starostka informovala, že na ulici za KD budú osadené 2 ks spomaľovacích prahov, avšak sa čaká na dodanie dopravných značiek. Ďalej upozornila, že sú osadené dopravné značky zákaz vjazdu nákladných vozidiel na komunikácii za KD pri rod. dome s.č. 193 a s.č. 244,
- poslanec Debrecký sa dotazoval, kedy bude hotový projekt na priechod pre chodcov na ceste I.triedy. Starostka odpovedala, že už viackrát kontaktovala p. Ing. Hábu o urýchlenie spracovania tejto PD. Táto PD musí byť predložená dopravnému inšpektorátu a Slovenskej správe ciest na schválenie. Bol vyzvaný aj p. Miroslav Vlachovič na vypracovanie projektu na osvetlenie priechodu v zmysle platnej legislatívy,
- p. M. Heribanová sa dotazovala na možnú rekonštrukciu žel. priecestia pri moste sv. Jána. Starostka odpovedala, že v spolupráci s obcou Bohdanovce n/Trnavou bola zaslaná žiadosť na rekonštrukciu ŽSR, avšak  ŽSR písomne zaslali stanovisko, že na túto rekonštrukciu nemajú finančné prostriedky, 
- p. P. Ďuriš sa dotazoval, ktorý orgán je nad obcou okrem kontrolórky, starostka odpovedala, že obec je samospráva,
- p. Ľ. Baxová sa informovala do kedy je možné zaslať žiadosť JDS o dotáciu. Starostka odpovedala, že dotácie je možné podať do 31.10.2019,
- p. L. Vadovičová požiadala o prečítanie výsledku z kontroly Školskej inšpekcie, požiadali aj niektorí občania ako aj niektorí poslanci.  Starostka túto požiadavku zamietla, nakoľko správa bola prečítaná pred rodičmi na rodičovskom združení, avšak p. Vadovičová trvala na jej prečítaní, ktoré sľúbila na predchádzajúcom zasadnutí OZ. Táto správa bola následne prečítaná. 
Z výsledku kontroly bolo konštatované, že na základe vyplnených anonymných dotazníkov rodičov, zamestnancov a zrealizovaného rozhovoru s deťmi v malých skupinách došlo k pochybeniu zo strany riaditeľky MŠ vo veci neželaného zaobchádzania s deťmi a používania neadekvátnych metód výchovy a vzdelávania, avšak prelepovanie pásky na ústa detí nebolo potvrdené.
- p. Vadovičová a niektorí poslanci požadovali zverejnenie tejto správy na web stránke obce. Starostka nesúhlasila so zverejnením s poukazom na dodržanie zákona o Ochrane osobných údajov.
 Reagoval poslanec Poliak, že je preňho najväčším sklamaním ako starostka konala v danej veci. P. Vadovičová mu za toto vyjadrenie poďakovala. Starostka odpovedala, že bez jej vedomia bol podaný anonymný podnet na Úrad verejného zdravotníctva, podanie trestného oznámenia, kontrola zo  Školskej inšpekcie, o ktorú požiadala p. Vadovičová a až následne bola doručená písomná sťažnosť na obecný úrad. Na základe tejto sťažnosti starostka riešila túto záležitosť s právničkou p. JUDr. Jezerskou. Vyjadrenia p. JUDr. Jezerskej boli poskytnuté aj poslancom na pracovnom stretnutí.  Na želanie niektorých rodičov a poslancov bol riaditeľke zakázaný vstup do MŠ a následne bola podpísaná dohoda o ukončení prac. pomeru k 31.08.2019. Starostka písomne žiadala Školskú inšpekciu o zaslanie správy z kontroly, avšak táto žiadosť jej bola zo strany Školskej inšpekcie zamietnutá.,
- p. Ľ. Baxová reagovala na vyjadrenie poslanca Poliaka, že celá táto záležitosť sa mala riešiť iným spôsobom, vyjadrila nespokojnosť s jeho prácou ako poslanca obce,
-  poslanec I. Slezák k celej tejto záležitosti vyjadril názor vzhľadom na vážnosť týchto obvinení, že obec musela postupovať podľa určitých právnych krokov, a nie konať zbrklo a urýchlene. Ďalej upozornil na skutočnosť aby sa v budúcnosti uprednostnila užšia komunikácia v prípade vyskytnutých problémov, čím by sa predišlo zbytočným konfliktom a nedorozumeniam,    
- starostka predstavila novú riaditeľku MŠ – Mgr. Michaelu Dlábikovú, ako aj informovala o novom personáli v MŠ,
- p. Vadovičová vyslovila poďakovanie a spokojnosť s novým vedením MŠ.
- J. Hornáček poukázal na zhoršujúci technický stav mostu sv. Ján, dotazoval sa, či je už splatený dlh za rekonštrukciu, odpovedala starostka že tento dlh je už vyrovnaný odpočtu Dzn. 
- starostka na žiadosť občanov bývajúcich na tzv. Bartekovej uličke upozornila na nevyhovujúci stav miestnej komunikácie,
- starostka ďalej informovala, že televízia TA3 príde natáčať reportáž o novovybudovanej MŠ.



    10.	 Záver.
- nakoľko zo strany poslancov ako i občanov už neboli žiadne dotazy, starostka
  poďakovala za účasť a zasadnutie obecného zastupiteľstva ukončila.


   

            Zapísala:
            Tatiana Chmelařová      	                ................................





Ružena Opálková
                                                                                        	               starostka obce

